السلام عليكم ورحمة الله وبركاته. الحمد لله وكفى. وصلاة وسلاما ثم اما بعد. كل سنة وانتم طيبين يا جماعة. كل شباب كل سنة وانتم الى الله اقرب. كل سنة ورمضان ييجي يغير حياتنا كلها. كل سنة ورمضان ييجي يغير قلوبنا وينور قلوبنا وينور طريقنا لربنا سبحانه وتعالى
واحد اعرفه يعني اخ من الاخوة المجتهدين في الدعوة ربنا يبارك فيه. سافر فرنسا. سافر فرنسا يدعو الى الله. راح هناك بار من اكبر البارات. اللي معظم اللي فيه مسلمين. فبيقول
فلقيت واحد قاعد واحد مسلم قاعد بيشرب خمرة والعياذ بالله. فبيقول رحت قعدت جنبه. قلت له انت لو معك جوهرة. جوهرة غالية اوي. وعايز تبيعها تروح تجيب محل فخم في منطقة
فخمة وتحطها في فاترينة فخمة ولا تروح تبيعها في سوق السمك؟ قال له لأ اجيب محل فخم في فاترينة فخمة في منطقة فخمة. قال له طب انت لا اله الا الله
ارميها في المكان ده. انت معك جوهرة لا اله الا الله. ترميها هنا ازاي؟ بيقول لقيته بدأ يبكي. فبدأ الشاب يبكي بيقول وهو بيبكي لقى شاب تاني واقف. شاب يا جماعة على وشه حيرة وعلى وشه حزن وعلى وشه قلق. بيقول له طب انا ينفع اتوب
انا ينفع اصلي! انا ينفع ارجع! انا بعد كل اللي عملته ده ربنا يقبلني لو جيت! انا ممكن باب ربنا يتفتح لي تاني بعد كل اللي عملته ده! افتكرت كلمة
قاتل المائة وهو بيلف الدنيا كلها بيدور على حد يعرفه طريق يرجع منه لربنا. بيلف على الدنيا كلها ما عدتش قادر ابعد عن ربنا اكتر من كده. ما عدتش قادر استحمل
وبيسرخ في كل واحد يلاقيه هل لي من توبة؟ انا ينفع اتوب؟ انا ينفع ارجع نضيف؟ انا ينفع ارجع طاهر تاني ؟ يا جماعة يا اخوانا لو فيه يوصلني لربنا يرجعني لربنا يدلوني عليه. احنا معنا الليلة قصة يا جماعة. قصة ممكن تكون قصة اي واحد مننا. ممكن تكون قصة اي واحد من اللي قاعدين قدام
من وقت او واحدة قصة شاب عادي اتولد في بيت عادي. ابوه امه مسلمين من النوع العادي. ولما صاحبنا بدأ يكبر ووصل لسن المراهقة بدأ يعمل معاصي غير عادية. ولكن في المجتمع العادي كل ده شيء عادي. وبدأ صاحبنا يكبر في مجتمع حواليه في صور
والقنوات الفضائية والاغاني والكليبات. وبنت الجيران وزميلة اخته وبنت خالته وبنت وبدأ يكبر في وسط مجتمع حواليه في الشوارع. حواليه فيه الفتن. حواليه فيه المعاصي من كل ناحية. ولما صاحبنا وصل لثورة الشباب وصل لدرجة من المعاصي الغير عادية رهيبة
وصل من السيجارة اللي محشية مخدرات لحتة الحشيش وبسهولة جدا وصل لكاس الخمرة واول ما شرب الخمرة كل الموبقات بقت سهلة قدامه. ولما وقع في الموبقات كلها بدأ يشتكي ان الاحوال بقت غير عادية. صداع مزمن. ما حدش عارف ينام
بيقعدوا اربع ساعات يتقلب على السرير مش عارف ينام. مخنوق على طول قرفان صاحي قرفان ونايم قرفان. حاسس انه مكتئب حاسس انه مرعوب. حاسس انه قلقان. ما هوش عارف يعمل
ايه ولكن لان صاحبنا عادي متربي في بيئة عادية فضل يدفن راسه في الرمل. معلش كل الشباب كانوا كده. يا سيدي يومين وهتعدي ان الله غفور كل ده شيء عادي. وبدأ الضغط جواه يزيد. يزيد يزيد. وفي ليلة غير عادية. كان راجع من سهرة غير
غير عادية راجع صاحبنا برجليه ماشية به مش عارف يروح فين. تايه حطام انسان. نفسه يعيط بس مش قادر. نفسه في حد يسمعه بس مش عارف مين اللي يسمعه ولا هيعبره. نفسه في حد يحضنه ويضمه ويفهمه. نفسه في مكان يحتويه ويحميه من العزاب اللي جواه واللي حواليه. نفسه في حاجة بس مش عارف
يا ايه نفسه في نفسه في جو تاني بس مش عارف يلاقيه فين. حطام انسان مخنوق بس ما هوش عارف ليه. رجليه فضلت واخداه وهو ماشي ماشي ماشي مهوش عارف يروح فين وعند الفجر سمع ادان الفجر بيشق قلبه اول ما سمع الادان اترعب صاحبنا هو مش عايز يسمع الادان
مش عايز يفتكر هو بعيد عن ربنا قد ايه. بدأ يجري بعيد عن الجامع. بدأ يشوف اي شارع ولا اي حودة يحود منها بعيد عن الجامع وبعيد عن نداء الله. مش عايز يسمع ربنا بيناديه
مش عايز يسمع صوت النداء وهو بيجري خبط في واحد كان رايح الجامع وقعوا الاتنين ولما فاقوا من الصدمة قام صاحبنا العادي ومد ايديه اللي بترتعش الملوسة باخر سيجارة شربها. اللي بترتعش من اسر المخدرات وبدأ يقوم الشيخ اللي وقعه
ووقف الاتنين يبصوا لبعض مستغربين. يصاحبنا يبص للشيخ ايه ده هو وشه منور كده ليه ؟ هو وشه بيبخ نور كده ليه ؟ ده بالك من الملايكة ده ولا ايه! والشيخ يبص له ايه ده! اعوز بالله! ده شيطان ده ولا ايه! صاحبنا يبص
ايه اللبس اللي كله نور ده! ده اللبس ده جاي من من الجنة ولا ايه! والشيخ يبص له اعوذ بالله! ده لابس ايه ده! ده ولد ده ولا بنت! صاحبنا يبص له ايه
الجميلة دي ده حاطط ريحة من الجنة ده ولا ايه! والشيخ يبص له اعوز بالله! ده خارج من باكابورت ده ولا ايه! وفضل الشيخ يبص لمنزر صاحبنا باستغراب! سواد تحتها
سواد حوالين شفايفه شعره منكوش ولا دي تسريحة جديدة وبص الاتنين لبعض كأن ده من كوكب وده من كوكب لغاية ما الشاب بدأ يقول بصوت انا انا اسف يا عم الشيخ. فاق الشيخ من الخواطر اللي فجرها في سدره. منظر الشاب قال له انت مين يا ابني؟ ياه
آآ خبطة على قلب الشاب انابيم والله ما انا عارف انا مين ، والله ما انا عارف انا ليه. والله ما انا عارف يا عم الشيخ الشيخ بدأ يضرب كف بكف ويقول مسكين والله العظيم مسكين. لأ. عندك انا انا مش مسكين انا انا عارف طريقي انا انا كويس وساعات
ساعات باصلي والله العظيم. انا انا مش وحش. الشيخ كانه ما سمعش اي حاجة. قال له على فين يا ابني؟ ياه تاني خبطة في نفس الدقيقة. على فين ؟ والله ما انا عارف على فين
والله ما انا عارف يا عم الشيخ. انا من تلات سنين كنت لسة انسان طاهر وانسان نقي. لقيتهم بايه؟ انا عايز السعادة يا جماعة. انا عايز ابقى سعيد. لقيت واحد بيقول لي انت عايز
السعادة اه هو ده طريق السعادة امش في الطريق ده. خد السيجارتين دول اشربهم وهتبقى سعيد. اول سيجارتين شربتهم كنت حاسس ان انا سعيد. يومين حاسس ان انا سعيد وطاير
بعد كده رجعت مخنوق تاني. قلت وهي السكة دي ما فيش فيها سعادة ولا ايه ؟ لقيت صوت بيسرخ في وداني لأ. هي دي سكة السعادة امال هي فين ؟ المحطة اللي بعدها
ايه المحطة اللي بعدها تنزل تقعد على القهوة وتشرب شيشة وتقعد مع الشلة بتاعة القهوة نزلت وشربت وقعدت يومين تلاتة اسبوع ورجعت مخنوق تاني بعد ما كنت سعيد في الاول. هي السكة دي ما فيش فيها سعادة ولا ايه ؟ لقيت صوت بيسرخ في وداني تاني لأ. السكة دي هي اللي
السعادة امال فين؟ فين؟ المحطة اللي بعدها. ايه المحطة اللي بعدها؟ تنزل الجامعة وتكلم دي ودي وتكلم كل دول وتعمل علاقات مع دي وتدي ميست لدي وتبعت مسج لدي وتكلم دي هبقى كده سعيد اه هتبقى سعيد. نزلت واتكلمت وعملت كل حاجة اتقالت لي
شهر اتنين رجعت مخنوق تاني. بعد ما كنت طاير وسعيد. قلت هي السكة دي ما فيش فيها سعادة ولا ايه؟ لقيت الصوت بيصرخ في ودان الاتنين لأ السكة دي هي اللي فيها السعادة
لأ ما فيش سكة تانية فيها سعادة. طب هي فين ؟ المحطة اللي بعدها. ايه المحطة اللي بعدها؟ يبقى بتكلم واحدة بس من كل دول تبقى حبيبتك وتبقى حبيبهم تكلمها ست ساعات كل ليلة في التليفون بالليل. الادان الفجر يدن ما تقومش تصلي ركعتين لله. هابقى كده سعيد اه. شهر اتنين تلاتة
ست عشرة كنت سعيد. وبعد كده رجعت مخنوق تاني. هي السكة دي ما فيش فيها سعادة ولا ايه! والله يا عم الشيخ باين انها سكة ما في اخرها حاجة كل يوم بتورط محطة ورا محطة. كل يوم بتتورط رجلي في الطريق اكتر وبتخنق اكتر. والله يا عم الشيخ عندك حق. انا مين وانا ليه
انا رايح على فين؟ بدأ الشيخ يبص لمنزر القلم اللي على وش الشاب والعزاب الرهيب اللي بتشوفه في منظر كل وش شاب عادي يا كل شاب عادي ويا كل بنت عادية
بدأ الشيخ يبص في منزر وش صاحبنا وبدأ يصعب عليه. بدأ يحس انه غلبان. بدأ يحس انه فريسة وقعت في قوت العنكبوت واتلف حواليها القيود حقنة سم واتشلت وخلاص هتتاكل هتتاكل هتنتهي هتنتهي. ومش هيقدر يخرج نفسه. عايز حد يمد له ايده من برة. عايز حد يقطع عليه
الشرنقة اللي اتحبس فيها ويخرجه من اللي هو فيه. ويخرجه من الغيبوبة اللي هو فيها. بدأ يصعب عليه منظر الشاب مسك ايده وقال له تعال يا ابني. تعال معي يا ابني على فين يا عم الشيخ؟ تعال يا ابني لبيت ربنا. تعال الملاذ التايهين. تعال يا ابني اتصالح على ربنا سبحانه وتعالى. انت بتصلي
انا اه لأ مش عارف. تعال يا ابني تعال الصالح على ربك. وشده من ايده وفضل ماشي به. وصاحبنا رجليه بتزحف في الارض لغاية ما وصلوا لباب الجامع. واول ما وقف قدام باب الجامع ياه! ايه النور ده! ايه الجو ده! ده ده بيسجد لربنا
ومنزر منزره وهو بيسجد كأن الملايكة بتاعة السما كلها محوطاه وده واقف بيصلي ووشه طاقت نور مفتوحة وده رافع ايديه وبيدعي ياه اه انا الوقت لو وقعت في زنقة وحبيت اقول يا رب هينفع بعد كل اللي عملته ده قل يا رب. وده بيستغفر ودمعة فيها نور السما والارض كلها. نازلة
وده وده ماسك المصحف. المصحف انا انا من قد ايه ما مسكتش المصحف. انا من قد ايه ما قريتش كلام ربنا انا من قد ايه وانا هاجر كتاب ربنا سبحانه وتعالى ياه! وقف صاحبنا قدام المشهد ده. هادخل ازاي ؟ هادخل بكل الوحل اللي انا فيه ده ازاي ؟ هادخل من
الطين اللي انا جاي منها دي ازاي ؟ وبدأت شاشة تتفتح في صدر صاحبنا. منزر البنت اللي اول ما دخلت الجامعة كانت طاهرة وبريئة ونقية. الشيطان ما عرفش يضحك ويغويها وهو طلع وطلع اقذر من الشيطان وضحك عليها وغواها. منزر ابوه ومنزر خيبة الامل على وشه وفي خيبة امله في ابنه وعمره اللي
ضاع وحس ان ابنه خلاص خسر ابنه. وبدأت الشاشة تسرع اكتر. منزر الكاس. منزر السيجارة. منزر رأي الكوتشينة. منزر شيشة السينما. منزر الزنا والمخدرات والشرب. منزر ورقة الجواز العرفي. منزر سهراته وزكرياته على الرمز بتاعة النت والناس بتصلي الفجر تحت
منزر واحد واحد من اصحابه من شلة القهوة وغير القهوة. وبدأ يحس انا هعدي كل ده ازاي؟ انا هاسيب كل ده ازاي؟ انا بتخلص من كل ده ازاي؟ انا هاقدر اعيش
من غير كل ده انا مش هاقدر. مش هاقدر سب ايدي. انا مش هاسيب ايدك. سبني. انا باكرهك. انا باكره كل واحد زيك من اصحابي بقى زيك وقلب بقى زيك
كل ما بشوفهم بفتكر انا بعيد عن ربنا قد ايه. سبني ما لكش دعوة بي مش هاسيبك يا ابني مش هسيبك تودي نفسك جهنم برجليك. قل يا رب يا ابني. قل يا رب وهتقدر. والله العزيم هتقدر. والله العزيم هتقدر. والله
العظيم هتقدر يا ابني لأ سبني انا جيت قبل كده وما قدرتش وغيرك جه وما قدرش وغيرك جه وقدر. انا حاولت قبل كده ووقعت وغيرك جه وما وقعش انا مش هاقدر مش هاقدر سب ايدي ونزع ايده منه وطلع يجري يجري يجري لغاية ما راح بيته دخل ما كلمش حد وقفل على نفسه باب
بتاعته وفضل قاعد مش عارف ينام مش عارف يفكر مش عارف يعمل ايه! انا انا ما دخلتش ليه ما الباب كان مفتوح قدامي وربنا فتح لي بابه. انا ما دخلتش ليه ؟ انا انا كان نفسي ادخل. والله العزيم كان نفسي ادخل. وكل ما بامشي في الشارع واشوف باب جامع مفتوح وناس داخلة فيه بيبقى
قلبي بيتقطع وكل ما بشوف شاب زيي زيه. شاب زيي زيه ماشي في الشارع وساب النور على وشه واللحية في وشه وماسك السواك بايديه. بيبقى قلبي بيتقطع مني في ايه ؟ انا مش قادر اعمل زي ما هو عمل ليه ؟ هو خد القرار ده ازاي ؟ انا كان نفسي ادخل والله العظيم. بس انا هادخل ازاي بالوحل اللي انا فيه ده كله
هدخل ازاي من بركة الطين اللي انا كنت فيها دي؟ ازاي؟ انا يا رب نفسي ابقى طاهر ونضيف بس اخرج من الوحل اللي انا فيه ده ازاي؟ مش عارف يا رب اخرج منه
ما عدتش عارف. انا كنت باحسبها في الاول سكة هاحط فيها خطوتين وهارجع ما اعرفش ان انا هتورط التوريط ده. ما اعرفش ان ابليس هيستعبدني الاستعباد ده ما اعرفش ان انا افقد ارادتي تماما وهتشل تماما في الطريق ده للدرجة دي
ما اعرفش ان انا هاعيش الخنقة دي انا كنت باحسبه طريق سعادة. طلع طريق خنيقة الدنيا كلها انا كنت باحسبه طريق الفرح طلع طريقي الخنقة والحزن والالم اللي في الدنيا كله. انا كنت باحسبه سهل خطوتين وهارجع. انا متورط يا رب
انا متكلبش في الطريق ده. انا محقون حقن سم وما عدتش قادر اتخلص من اللي انا فيه. اعمل ايه ؟ وبدأت شاشة تتفتح قدام عينيه منظر صاحبه منظر صاحبه اللي كان جميل ووسيم وقوي وبصحته ويا حرقة قلب امه وابوه عليه. لما في جرعة مخدرات زي
ده راح في لحزة ودفناه بايدينا. ومنظر صاحبته اللي كانت ملكة جمال. وكان الكل هيموت عليها. وفي لحزة في حادسة ماتت ومنظر صاحبه اللي طلعوه من الحمام من مرحاض الحمام مات ووشه في مرحاض الحمام وهو بياخد جرعة مخدرات
ومنظر صاحبه اللي كان عنده عربية وفلوس والدنيا كلها معه. الساعة اتنين بالليل على الطريق السريع مع بنت والعياذ بالله. يموت والعياز بالله وهو في الوضع ده. واهله ان الفضيحة يدفنوه من غير ما حتى يصلوا عليه. خايفين من الفضيحة وبدأت الشاشة تسرع. منظر فلان اللي مات فجأة في مارينا. وفلان اللي مات فجأة على الطريق وهو رايح يعمل مصيبة
وفلان اللي مات بعد السفرة كلها منكرات. وفلان وفلان وفلان. يا رب يا رب انا مش عايز اضيع زي ما باعوا يا رب. يا رب انجدني يا رب يا رب اغثني يا رب انا مش قادر بس انت اللي تقدر. انا مش قادر اخلص نفسي بس انت يا رب اللي تقدر تغيثني من اللي انا فيه
تحول صاحبنا لعادي الواحد ما عدش حاسس بالفسح العادية والنكت العادية والافشات العادية تاني يوم وهو خارج مع اصحابه ايه يا عم الكئيب! ايه يا عم ما لك! انت في واحدة جديدة في حياتك ولا ايه! يا عم انت ما لك النهاردة ما انتاش عادي كده! ومنزر الشيخ شاشة في قلبه مفتوحة ومنزر
الشيخ بيقول له هتقدر. والله العزيم هتقدر. وهو قاعد يفكر هاقدر فعلا ولا مش هاقدر. نزلوني. يا ابني انت ما لك خليق النهاردة كده ليه نزلوني هنا. يا عم نزله يا عم تلاقيه بيحب جديد ولا حاجة. وينزلوه وما يفكرش يروح في اي مكان. رجليه جري على المسجد اللي قابل فيه
شيخ امبارح صاحبنا عند الفجر اصبح انسان من الليلة غير عادي. راح للمسجد وفضل يستنى الشيخ لغاية ما لقى شيخ جاي. جري عليه يحضنه بيقول له ادعي لي يا عم الشيخ. والشيخ بيحضنه وبيقول له حمد لله على السلامة يا ابني. حمد لله على السلامة يا ابني. يقول له انا فرحان يا عم الشيخ. انا حاسس ان انا
كله نور يا عم الشيخ بس خايف. بس مرعوب احسن الاحساس ده يروح انا انا نفسي معقولة يا عم الشيخ ربنا يفتح لي بابه! معقولة بعد كل اللي عملته ربنا هيقبلني! انا ينفع اصلي! انا ينفع اتوب! انا ينفع ارجع لربنا
وتعالى انا في طريقة اقدر ارجع منه لربي ومولاي وحبيبي. فيه طريق لو فيه طريق دلني عليه. انا حاسس ان انا عدت باحب الصلاة قوي. باحب باحب الملتحيين والملتزمين اوي
عايز احضنهم كلهم. عايز امشي في الشارع ابصهم. عايز اصاحبهم كلهم. انا انا خايف ارجع. انا خايف اقع. خايف ما استمرش. معقولة يا عم الشيخ! معقول! ربنا هيقبلني! انت متأكد ان ربنا هيقبلني؟ انت انا هقدر هقدر اتوب. هقدر اسيب كل اللي كنت بعمله. هقدر اعمل كل الطاعات. هقدر اصلي في الجامع
هقدر ابقى انسان تاني هقدر اتغير والشيخ بيهز راسه بيهز راسه بوشه المنور وهو بيقول له هتقدر. والله العزيم هتقدر. هتقدر. والله العزيم هتقدر مع كل هزة راس من الشيخ. طاقة نور وامل بتتفتح في صدر صاحبنا. اللي اصبح من اللحزة دي
يا شباب يا بنات مين فيكم كان زي صاحبنا ده في اول القصة؟ مين فيكم مش عايز ربنا؟ بس لازم لازم يروح لربنا سبحانه وتعالى. مين فيكم يا شباب؟ مين فيكم
انت لغاية امتى يا ابني؟ هتقرب نفسك في الطريق اللي انت ماشي فيه ده لغاية امتى؟ لحد امتى؟ متعة ايه اللي الاتياء في الطريق اللي انت ماشية فيه ده عشان تكملي فيه؟ لحد امتى هتفضل مدي ضهرك
لحد امتى هتفضل تورط نفسك في الطريق ده خطوة ورا خطوة لحد امتى ؟ لحد امتى هتفضل ماشي في سكة ما فيش اخرها حاجة؟ لحد امتى هتفضلي ماشية في سكة اخرها النار
اخرها جهنم اخرها السعير. لحد امتى؟ لحد امتى كل يوم؟ كل يوم واحدة جديدة بتوب. كل يوم واحدة جديدة بتنتقب. كل يوم شاب جديد بيتوب. كل يوم بيرجع لربنا اللي كانوا معنا في رمضان اللي فات والنهارده ما شاء الله ما شاء الله بقى دعاء الى الله في سنة واحدة احسن منك في ايه؟ احسن منك في ايه؟ اللي قال في
ربنا احسن منكم في ايه ؟ اللي تابوا لربنا احسن مننا في ايه ؟ يا شباب احد الشباب احد الشباب ربنا يبارك فيه يا رب لسة كان بيتجوز من ايام ووشه ما شاء الله لا قوة الا بالله. وشه نور باللحية. وزوجته ما شاء الله بالنقاب كان زمان في وحل. كان من المفسدين والعياز بالله. من المفسدين
عندنا ودخل الجامع وقرر يرجع لربنا ويبقى انسان غير عادي وهو داخل الجامع قابل واحد صاحبنا صاحبنا اول ما شافه راح قام حاضنه اول مرة يدخل الجامع صلاة الفجر. راح حضنه وقال له حمد لله على السلامة. يا
بيقول الكلمة دي زلزلة قلبي. حسيت ان قلبي بيتسلسل وانا وانا باسمعها. يا شباب هنسمعها امتى بقى ؟ حمد الله على السلامة. هنقول لكم نقول لنفسنا امتى حمد الله على السلامة؟ رجعتم لربكم ومولاكم بالسلامة. النبي هيقول لنا على حوض على الحوض عليه الصلاة والسلام واحنا رايحين فرحانين مع بعض. بنجري
عليه مع بعض كلنا وهو بيقول لنا حمد الله على السلامة. رجعتوا لنا بالسلامة. رجعتم لربكم ومولاكم بالسلامة. رجعتم لي بالسلامة. هنقول لك امتى حمد الله على السلامة هنقول لك امتى حمد الله على السلامة يا شباب هتقدر والله العزيم هتقدر هتقدر تتغير و هتقدر تسبت وهتقدر تتوب و هتقدر تبقى بطل
بص انا انا انا انا خايف ما اقدرش انا خايف ما اسبتش انت عامل حبيب قلبي زي واحد بيصحى من النوم فاول ما بيصحى من النوم والدنيا برد وفي الشتا وسبعة الصبح قاعد
انا انا مش هاقدر دقيقتين بس. اصبر دقيقتين. قم اشرب بق مية. اشرب شفطة شاي. قم بس دقيقتين. هتلاقي نفسك في وقت. لو كسلت هتقف هو كل اللي مطلوب منك تصبره دقيقتين. كل اللي مطلوب منك تصبريه شهر واحد. اصبر شهر وهتلاقي نفسك فقت خلاص. وقلت ايه اللي انا كنت فيه ده؟ يا جماعة والله هي اول
خطوة اول خطوة بس يا شباب يا شباب لو وقعت قم وكمل لو وقعت قومي وكملي اوعوا تيأسوا. اوعوا تحبطوا ابدا يا جماعة من الايات الخطيرة والاسئلة الخطيرة اللي الواحد سألها لنفسه في ايات عباد الرحمن في سورة الفرقان. عباد الرحمن اولئك يجزون الغرفة اعلى درجات الجنة. عباد الرحمن يا جماعة
الواحد سأل نفسه في ايات عباد الرحمن ليه ربنا في وسط الذين يبيتون لربهم سجدا وقياما؟ ربنا بيقول والذين لا يدعون مع الله الها اخر ولا يقتلون نفس حرم الله الا بالحق ولا يزنون. يا رب انت بتتكلم عن الا من تاب. انت بتتكلم عن اللي زنا وتاب ليه يا رب؟ وسط عباد الرحمن. عشان
ربنا يقول لكل واحد وقع في الكبائر. انت قدامك فرصة تبقى من عباد الرحمن. انا مش باقول لك الوقتي انت قدامك فرصة تتوب وربنا يقبلك. انا باقول لك انت قدامك فرصة تبقى من
اسبق الخلق الى الله انت ما فيش حاجة راحت عليك. ربنا هيبدل لك عمرك اللي فات كله. كل السيئات هتتبدل حسنات. كانك قضيت عمرك اللي فات كله قاعد تصلي وتصوم لربنا. معقولة بس لو جيت صح
لو بدلت صح لو توبت صح لو رجعت لربنا سبحانه وتعالى صح. ساعتها شف ربنا هيعمل لك ايه. شف ربنا هيعمل لك ايه. هل لي من توبة؟ ده انت انت لك توبة وتوبة وتوبة هل لي من توبة؟ ده انت لك توبة ولك فرصة انك تبقي من اصدق الخلق الى الله. سؤال خطير سألته لنفسي وانا بقرأ سورة الزمر. سورة الزمر انت
عن اعلى زمرة هتدخل الجنة. اعلى زمرة خالص. اول زمرة هتدخل الجنة. لقيت ربنا بيقول في وسطها قل يا عبادي الذين اسرفوا على انفسهم لا تقنطوا من رحمة الله. اصل يا رب انت بتتكلم ازاي واللي عمل المنكرات والموبقات كلها! انت بتكلم يا رب! اللي اسرف على نفسه في المعاصي! انت بتكلم اللي ما صلاش سنين
انت بتكلم اللي بعد عنك كل ده يا رب في وسط الصورة اللي بتتكلم عن اعلى الزمر له يا رب عشان اقول لهم اني قدامك فرصة لسة تبقى من اعلى زمرة. عشان كل عاصي يعرف ان قدامه فرصة مش انه يتوب بس وانه يتقبل بس. انه يتفتح له ابواب
ابواب الجنة التمانية وابواب الفردوس الاعلى. هتقدروا يا شباب. هتقدروا والله العزيم. هتقدروا تخلصوا من مخططات اليهود. ومخططات اعداء الامة. هتقدروا تخلصوا العنكبوت هتقدروا تخلصوا من حقن السم؟ هتقدروا تخلصوا من الكلابيش اللي الشيطان كلبشها في رجلينا في طريق جهنم. هنقدر نخلص وهنقدر نتوب وهنقدر نبقى ابطال يا جماعة
عايزين نتوب لربنا. عايزين نرجع لربنا. عايزين نعرف طريق ربنا سبحانه وتعالى عايزين نقول لبعض بقى حمد الله على السلامة. حمد الله على السلامة ده هي اول خطوة. كنت بقرأ في قول الله لقد تاب الله على النبي والمهاجرين والانصار الذين اتبعوه في
العسرة. قلت يا رب دي ما كانتش ساعة. غزوة تبوك كانت شهر يا رب. غزوة تبوك كانت تلاتين يوم في اربعة وعشرين ساعة. كل ساعة جوع وعطسة وعزاب رهيب. اتعرض له الصحابة. غزوة تبوك يا رب كانت شهر العسرة مش ساعة العسرة. لا ده هي اول ساعة بس بتاخد فيها القرار
هي اللحظة اللي هتاخد فيها القرار. هي اللحظة اللي هتقرري فيها انك تبقي في طريق ربنا. هي اللحظة اللي انت هتقرر فيها انك تبقى بطل في الدين. هي اللحظة اللي انت هتكرر فيها انك تتوب
انا باكلم حتى الملتزمين والملتزمات. احنا عايزينكم تبقوا ملتزمين غير عاديين. عايزين يا جماعة نتقلب يا جماعة. عايزين نشيل الكسل اللي احنا فيه. الغفلة اللي احنا فيها المعاصي اللي احنا فيها. شهوات القلب اللي متمكنة من قلوبنا دي. عايزين نبقى شباب غير عادي
عايزين نبقى شباب غير عادي. عايزين عايزينك تبقوا بنات غير عادية. شباب غير يا اخوانا عايزين نتوب لربنا ونرجع لربنا قدامنا الفرصة والباب مفتوح وهنقدر والله العزيم هنقدر. هل لي من توبة؟ ايوة. توبة وتوبة وتوبة. طول ما انت بترجع لربنا سبحانه وتعالى. وصلنا
اخطر فقرة في البرنامج يا جماعة. فترة التوصيات. الفقرة بتاعة التوصيات. واما باقول فقرة زي فقرات العمود الفقري. فقرة. يعني حاجة بتصلب طول يعني لو نفزت الكلام ده هو ده لازم التنفيز يا جماعة. التوصيات دي العمود الفقري بتاعنا. الرسول عليه الصلاة والسلام كان بعد الجلسة بتاعت الصحابة كلهم
ينطلقوا ينطلقوا يشتغلوا بقى. يا اخوانا عايزين على فين يا شباب؟ على فين الليلة؟ على المسجد جري. على المسجد ركعتين توبة بقى. على المسجد ركعتين توبة نتوب لربنا سبحانه وتعالى من كل اللي فات
ايه المشكلة؟ ركعتين التوبة دول يا جماعة للجميع والله. للملتزم وغير الملتزم ده احنا كلنا معاصي. كلنا معاصي والله العزيم. ركعتين توبة. نعاهد ربنا على صفحة جديدة كده مع ربنا سبحانه وتعالى. يا شباب الشباب اللي عايزين يشتغلوا في الدعوة. الشباب اللي عايزين يعملوا الحلقات دي سيديهات ويدوها للشباب اللي بعيد عن ربنا
لسة موجود على الموقع بعد الحلقة على طول ان شاء الله هتلاقوها على موقع وايتو الله. الطريق الى الله بازن الله سبحانه وتعالى. وان كان رمضان ما هوش وقت نت. رمضان وقت دعوة. يعني انت
لو هتدخل لمصلحة دعوية بس ما فيش اكتر من كده يا جماعة. او عشان تسمع تاني. عشان تتأسر تاني. يبقى يا اخواننا عايزين بازن الله سبحانه وتعالى عايزين رمضان ده يبقى رمضان
جديد. رمضان ده يبقى نقلة في حياتنا. عايزينك تاخدي امتياز مع مرتبة الشرف في رمضان ده. عايزينك تاخد امتياز مع مرتبة الشرف. عايزين نقول لكم كلكم ابشروا بخير شهر عليكم منذ ولدتكم امكم بعد نهاية الشهر ده. يا شباب عايزين نتوب لربنا ونرجع لربنا. ما تنسوش دروس مشايخنا الكبار دروس اساتزتنا
شيخنا الشيخ حسان شيخنا الشيخ يعقوب دروس الصحابة والسلاسل بتاعة التوبة وبتاعة التغيير دي كلها. عايزين يا جماعة ما ننساش السلاسل دي ابدا نتفرج عليها. عشان بقى حصل لنا الفرمطة بتاعة الكمبيوتر نتغير دي اتقلب. نخرج من رمضان ناس تانيين. نخرج من البيئة الايمان الرهيبة اللي ربنا فتحها لنا دي ناس تانيين. على فين يا شباب
على حياتنا كلها نغيرنا. نغيرها على ركعتين التوبة. ونبدأ طب نعمل حاجة عملية نعمل حاجة هو الانسان الصالح بيعمل ايه ؟ بيعمل كل حاجة. طب يعني انا عايزك النهاردة تروح على ايد امك وابوك تبوسها. وعلى رجل امك وابوك تبوسها. ليه ؟ ده انا
اتكسف. مكسوف ايه يا ابني! مكسوف من الجنة! مكسوف يا ابني! مكسوفة يا بنتي! تعملي حاجة تدخلك الجنة! قومي يا بنتي! الاطباق والمواعين ديت اللي بعد الفطار محطوطة ديت. قومي يا بنتي شطبيها
لوالدتك قومي اعملي حاجة. قومي اعملي انت هتصلي ركعتين توبة ولا هنروح ولا نغسل يا ستي اغسلي لوالدتك وبعد كده ابقي روحي صلي ركعتين توبة. يلا يا رجالة يلا يا شباب. يلا يا شباب انطلاق. يلا يا شباب جيم اوفر خلاص بقى كفاية علينا الليلة كده مع بعض
كفاية جيم اوفر يلا بس مش جيم اوفر واحد كسبان واحد خسران كلنا كسبانين مع ربنا. جيم اوفر يلا انطلاق يا رجالة. يلا انطلاق على الشغل يلا انطلاق على ان احنا نبقى شباب
غير عادي اقول قولي هذا واستغفر الله لي ولكم. اللهم تب علينا. اللهم تب على عصاة المسلمين. اللهم انا نتوسل اليك ان تتوب علينا. اللهم اعصم اعيننا من النظر للحرام. اعصم اسماعنا من سماع الحرام. اعصم السنتنا من نطق الحرام. اعصم قلوبنا من تمني الحرام. اعصم
بطوننا من اكل الحرام. اعصم ارجلنا من السعي للحرام. يا رب يا رب اغثنا. يا رب اجرنا يا رب افتح على قلوبنا يا رب يا رب يا رب املنا فيك كبير يا رب
يا رب ما لناش امل غير فيك يا رب. يا رب افتح لنا بابك يا رب. يا رب اقبلنا يا رب اقبلنا يا رب برحمتك يا ارحم الراحمين سبحانك اللهم وبحمدك
اشهد ان لا اله الا انت استغفرك واتوب اليك. وجزاكم الله خيرا